मैं आपको मेन्यू लाकर देती हूँ।
ओह, धन्यवाद।
-बहुत अच्छा काम किया सब ने! -धन्यवाद!
-धन्यवाद!
आज का दिन अच्छा रहा। अगले हफ़्ते मिलते हैं!
तुम्हें लगता है वे मिले होंगे?
यह तो बस मेरी बहन की ब्लाइंड डेट है, लेकिन मैं ख़ुद घबरा रहा हूँ।
आशा है सब ठीक चले, तुम भी यही सोचते हो ना, देवर जी?
सही कहा।
वैसे,
तुम्हारी बहन का दिल और दिमाग़ दोनों मज़बूत हैं, है ना?
यूक्रेन और रूस के बीच का युद्ध,
और इस्राइल-फ़िलिस्तीन संघर्ष।
इस सब में सबसे डरावनी बात यह है
कि दुनिया का एक हिस्सा ऐसे युद्धों के प्रति असंवेदनशील हो गया है।
किसी को एहसास नहीं है कि जो कभी संभालने योग्य विश्व व्यवस्था थी,
अब बिखर रही है।
इसीलिए, एक समय तो,
लोगों ने कहा था कि तीसरा विश्व युद्ध छिड़ सकता है।
माफ़ करना।
मैंने सुना तुम फ़्लाइट अटेंडेंट थीं।
मुझे उम्मीद नहीं थी कि तुम्हें वैश्विक मामलों में इतनी दिलचस्पी होगी।
फ़्लाइट अटेंडेंट?
तुम्हारा मतलब एयर होस्टेस से है?
माफ़ करना, लेकिन क्या तुम जासूस नहीं हो?
जासूस? मैं?
मैं सिटी हॉल में ग्रेड 8 का सरकारी कर्मचारी हूँ।
क्या तुम एशिया एयरलाइन्स की फ़्लाइट अटेंडेंट नहीं हो?
मैं?
अविश्वसनीय।
इस औरत को समय का कोई ख़याल नहीं है।
सच में, एक रिपोर्टर समय से अपॉइंटमेंट पर कैसे नहीं पहुँच सकती?
वह अपना काम करती भी कैसे होगी?
पहला इंप्रेशन तो ब्लाइंड डेट के लिए सबसे ज़रूरी होता है।
वक़्त तो देखो ज़रा!
अब समझ में आता है वह अब तक एकल क्यों है।
उस निकम्मे ने तो उसका नाम या नंबर भी नहीं बताया,
अब क्या करूँ?
अगर वह नहीं आती तो क्या मैं चला जाऊँ?
हे भगवान।
ब्लाइंड डेट वाले बंदे को कहो मैं ट्रैफ़िक में फँसी हूँ, इसलिए देर हो रही है।
-तुम लोग अभी तक मिले नहीं? -तुम्हें मुझे उसका नंबर देना चाहिए था!
मैं ग़लत कमरे में चली गई और किसी अजनबी से बात करने लगी!
फ़ोन काट दो!
कितना निकम्मा है।
दिन की शुरुआत ही गड़बड़ है।
क्या हुआ? क्या वे अब तक नहीं मिले?
सॉन-उ, अपने भाई को फ़ोन करो
और कहो कि मेरी बहन ट्रैफ़िक में फँसी है, तो तीस मिनट देर से पहुँचेगी।
ठीक है।
जब तुमने कहा कि मेरी बहन को हैरानी होगी, तो क्या मतलब था?
असल में बात यह है…
एक बात है जो मैंने तुम्हें अपने भाई के बारे में नहीं बताई।
क्या?
वाह, यह तो सबसे घिसा-पिटा बहाना है!
सच में? वह ट्रैफ़िक में फँसी है?
"ट्रैफ़िक में फँसी"?
हे भगवान।
हाँ?
तुम यहाँ क्यों हो?
क्या मैं फिर ग़लत कमरे में आ गई?
वह मेरे भाई पिल-गु जैसा दिखता है। मतलब, लिम ह्योन-जून।
लिम ह्योन-जून।
हैलो?
क्या तुम मुझे नहीं पहचानते?
तुम…
तुम जानी-पहचानी लग रही हो, लेकिन…
क्या मैं तुम्हें जानता हूँ?
वह हांकुक यूनिवर्सिटी गई थी और पत्रकार है।
यह क्या बकवास है?
क्या तुम ठीक हो?
तो तुम कह रहे हो
कि तुम्हारा बड़ा भाई लिम ह्योन-जून है,
और जो इस वक़्त मेरी बहन के साथ ब्लाइंड डेट पर है,
वह कांग पिल-गु है?
"गुड डिटेक्टिव कांग पिल-गु?"
मैंने जब कहा कि वह जासूस है, तो झूठ नहीं बोला था।
ओह, यह तो बुरा हुआ।
क्यों?
अरे,
कितनी छोटी दुनिया है।
सही कहा।
क्या आप ऑर्डर करना चाहेंगे?
हाँ, तो,
-वैसे भी खाने का टाइम हो गया है… -मुझे एक आइस्ड अमेरिकानो चाहिए।
मैं भी वही लूँगा।
ठीक है।
हालात को देखते हुए,
मुझे लगा तुम खाने के मूड में नहीं होगे।
हाँ, तुमने जल्दी समझ लिया, मैं इसकी सराहना करता हूँ।
मेरा एक दोस्त है जो मेडिकल स्कूल जाता है।
वह उसका भाई है। वह जासूस है।
मैंने सुना तुम जासूस हो।
कांग पिल-गु एक जासूस है।
वह मेरा दूसरा अवतार है।
क्या तुम इस पर भी लेख लिखोगी?
"ब्लाइंड डेट पर अभिनेता लिम ह्योन-जून से मुलाक़ात?"
मैं इतनी छिछोरी नहीं कि इस पर कुछ लिखूँ।
मैं पूरी तरह सहमत नहीं हूँ।
तुम तो इस हद तक चली गईं कि मेरा सोशल मीडिया तक खँगाल डाला
और तीन साल पुराना रिश्ता ढूँढ़ निकाला।
मैं कहूँगा यह तो काफ़ी छिछोरा था।
हाँ,
तब मैं बदले की भावना में अंधी थी।
इतनी जल्दी क़बूल करने के लिए शुक्रिया।
ख़ैर,
तो क्या तुम्हारा छोटा भाई और मेरा भाई दोस्त हैं?
क्या तुम्हारा भाई भी मेडिकल स्टूडेंट है?
नहीं। वह थिएटर और फ़िल्म में मेजर कर रहा है।
थिएटर और फ़िल्म?
अगर उसे पता चला कि हम एक्टिंग स्कूल में मिले थे…
मेरा भाई पिल-गु तो बेहोश हो जाएगा।
कितनी बेरहम तक़दीर है।
मेरे भाई के थिएटर और फ़िल्म पढ़ने में क्या ग़लत है?
कुछ नहीं।
लेकिन ग़लत यह है कि मेरा भाई तुम्हारे भाई के साथ घूम रहा है?
लगता है तुम्हें यह बुरा लगा कि तुम्हारा मेडिकल-स्टूडेंट भाई
मेरे भाई जैसे आज़ाद ख़याल वाले का दोस्त है।
तुम थोड़ी रक्षात्मक हो रही हो क्योंकि तुम्हारा भाई बहुत होशियार नहीं,
लेकिन मेरा मतलब वैसा नहीं था।
वैसे भी, यह तो अजीब है कि हम इस तरह मिले,
और इससे भी ज़्यादा अजीब कि इसे तक़दीर कहा जाए।
"तक़दीर"?
मुझे लगता है बेहतर होगा कि अब हम यहीं अलग हो जाएँ।
मुझे भी यही लगता है।
सुनो, मैं पहले निकलता हूँ।
एपिसोड 4
अरे, क्या उसके पास छतरी नहीं है?
ख़ैर, यह मेरी समस्या नहीं है।
हे भगवान, वह तो भीग रही है।
और वह ड्रेस भी तो नई लग रही है।
सच में, वह टैक्सी क्यों नहीं ले रही?
हाँ, अब ठीक है।
चलो ख़रीद लो।
कीमत 19,900 वॉन
क्या वह इसे ख़रीदेगी नहीं?
इतना भी तो महँगा नहीं है। बस ख़रीद लो ना!
धन्यवाद।
वह ऐसे क्यों भाग रही है जबकि उसकी सर्जरी को अभी कुछ ही दिन हुए हैं?
उसका पेट अभी भी दर्द कर रहा होगा।
ठीक है, मैं उसे लिफ़्ट दे देता हूँ।
हे भगवान।
तुम वापस आ गईं?
-क्यों? -क्या?
तुम पर पूरी तरह भरोसा करना चाहिए?
ज्योंग-सिन, प्लीज़ शांत हो जाओ!
मैं क़सम खाता हूँ, मुझे नहीं पता था कि उसका भाई पिल-गु है!
अगर उन्होंने फ़ोटो या नंबर अदला-बदली की होती, तो सोशल मीडिया पर सब पता चल जाता।
सॉन-उ ने कहा था कि इससे डेट का मज़ा चला जाएगा।
मुझे यह नहीं पता था कि वह अपनी पहचान छिपाने की कोशिश कर रहा था।
तो ब्लाइंड डेट कैसी रही?
तुम्हें क्या लगता है कैसी रही होगी?
ख़ैर, तुम अपनी पूरी शान में पहुँची थीं।
-क्या पिल-गु पहली नज़र में ही प्यार में पड़ गया? -क्या?
मेरा मतलब है, तुमने हाल में उसके बारे में अच्छे लेख लिखे,
और मेरे भाई पिल-गु ने तुम्हारी जान बचाई।
इसलिए पूछा।
रुको, तुम्हारी ऐसी हालत क्यों है?
क्या मेरे भाई पिल-गु ने इस बारिश में तुम्हें लिफ़्ट तक नहीं दी?
वह मुझे क्यों लिफ़्ट देता?
कितने अफ़सोस की बात है।
मैं तो उसका साला बन सकता था।
"साला?"
इधर आओ ज़रा।
साले कहीं के!
मारना बंद करो! मैं तो बस मदद करने की कोशिश कर रहा था!
मुझे क्या पता था कि तुम और मेरी दोस्त की बहन पहले से एक-दूसरे को जानते हो!
नहीं।
नहीं, इस बारे में बात नहीं करेंगे।
मुझे बताओ तुम अपने दोस्त होंग-सिन से कहाँ मिले।
-क्यों पूछ रहे हो? -मैंने पूछा, तुम उससे कहाँ मिले।
तुम पहले से जवाब जानते हो।
तो तुम सच में एक्टर बनना चाहते हो?
क्या तुम्हारा दिमाग़ ख़राब हो गया है?
मैं इसलिए चुप रहा ताकि ऐसा ना लगे कि मैं श्रेय लेने की कोशिश कर रहा हूँ,
लेकिन मैंने डिलीवरी और वेयरहाउस की पार्ट टाइम नौकरियाँ भी कीं
जब मैं प्रिंट शॉप में काम कर रहा था।
सिर्फ़ इसलिए कि मेरा होशियार भाई मेडिकल स्कूल की फ़ीस चुका पाए।
मैंने ख़ुद को झोंक दिया ताकि तुम्हें छोटा महसूस ना हो।
क्या तुम यह जानते हो?
हाँ, मैं जानता हूँ।
मुझे पता है तुमने हमारे हालात के बावजूद महंगे अकैडमी के पैसे भरे,
और मेरे लिए अच्छी चीज़ें ख़रीदीं
ताकि मैं अपने दोस्तों के सामने छोटा महसूस ना करूँ।
तुम्हारे एक पिता जैसी भूमिका निभाने की वजह से,
मेरे पास कभी किसी चीज़ की कमी नहीं रही।
तुम सब जानते थे,
फिर भी तुमने माँ और मुझसे झूठ बोला और स्कूल से ब्रेक ले लिया?
झूठ बोलने के लिए माफ़ करना।
लेकिन मैं सच में एक्टर बनना चाहता हूँ, ह्योन-जून।
क्या तुम्हें लगता है अभिनय इतना आसान है?
क्या तुम जानते हो कितने सेलिब्रिटी परिवार के बच्चे
लॉन्च हुए और फिर असफल हो गए?
मुझे तुम पर निर्भर नहीं रहना।
वैसे भी, हमारे पारिवारिक रिश्ते ऐसे नहीं जो सरेआम कर सकते हैं।
अलग पिता होना कोई शान की बात नहीं।
अरे, नालायक!
लिम सॉन-उ!
अपना लंच खा लो!
स्पोर्ट्स उनसॉन्ग
क्या तुम लंच नहीं कर रही हो?
आज छोड़ दूँगी।
ठीक है।
मेरा इंतज़ार करना!
ठीक है, भाई।
क्या तुम्हें उस अमरीकी एजेंसी से जवाब मिला?
वे इतने सुस्त हैं कि अब तक मेरा ईमेल तक नहीं पढ़ा।
सभी बड़ी कंपनियाँ ऐसी ही होती हैं।
ओह, हाँ।
क्या तुमने वो लेख पढ़ा जो मिस वि ने लिखा?
तुम्हारे उन पुराने डेटिंग अफ़वाहों
और असभ्य ट्रैवल व्यवहार के बारे में जितने भी लेख थे, वो सब उसके नीचे दब गए।
सच में?
उस पत्रकार के बारे में।
उसके आर्टिकल अब कुछ अलग लगते हैं।
वह तुम्हारे ड्रामा कैरेक्टर को तुम्हारे असली रूप से जोड़ती है,
और इतनी गहराई से लिखती है।
मुझे लगता है हमें उसे खाने पर बुलाना चाहिए।
मज़ाक मत करो।
दुनिया सच में छोटी है।
-क्या? क्यों? -कुछ नहीं।
ख़ैर, अब तो विज्ञापनदाताओं के ढेरों कॉल आ रहे हैं!
हे भगवान।
पहले तो वह मुझे दफ़नाती है, फिर बचा लेती है।
उसमें गड़बड़ करने और फिर हल निकालने की अद्भुत कला है।
-समय मिले तो उसे तुम खाने पर ले जाना। -ठीक है।
वैसे, भाई,
आज के राम्योन प्रमोशन में बहुत सारे पत्रकार आने वाले हैं।
तुम मिस वि को इवेंट से बाहर तो नहीं कर दोगे ना?
अरे, मैं इतना मूर्ख नहीं हूँ।
अभी भी कपड़े पहने हुए हो? मसाज नहीं ले रहे?
ओह, अभी बेढंगा लग रहा हूँ।
बहुत शर्म आ रही है।
हैलो।
मेरे बाल बहुत ख़राब हो गए हैं।
हैलो।
डिरेक्टर शिन ग्वांग-सु का क्या?
वह पूरा सनकी है।
मैंने उसके साथ तब काम किया था जब मैं नया था।
वह तुम्हें सिखाता है कि शब्दों से कैसे ज़ख़्म दिए जाते हैं।
फिर डिरेक्टर चा दॉन्ग-मान का क्या?
-वही जिसने "द विलन्स इक्वेशन" बनाई थी? -हाँ।
तुमने वो देखी भी नहीं, है ना? निर्देशन पूरी गड़बड़ थी!
तो अब तुम किसके साथ काम करोगे?
अब तो शूटिंग की तैयारी करनी पड़ेगी!
इतना ग़ुस्सा मत करो। झुर्रियाँ पड़ जाएँगी।
झुर्रियाँ मेरी समस्या ही नहीं हैं अभी!
ब्रॉडकास्टिंग स्टेशन को तो यही लगेगा कि मैं झूठा हूँ!
अरे, ज़रा शांत हो जाओ।
मिस्टर लिम, तुम्हारे बारे में अभी एक शानदार लेख आया है।
हमें तुम्हारे शो का शेड्यूल जारी कर देना चाहिए
जब तुम्हारी पब्लिक इमेज सबसे ऊँचाई पर है।
यहाँ ख़त्म करने का वक़्त हो गया है, प्लीज़।
मानना पड़ेगा, लेख बहुत अच्छा लिखा गया है।
सच में ऐसा ही है।
"गुड डिटेक्टिव" लिम ह्योन-जून ने पर्दे के बाहर किया नेक काम
स्पोर्ट्स उनसॉन्ग वि ज्योंग-सिन
क्या?
वह तो पहले एक राजनैतिक पत्रकार थी ना?
[खास रिपोर्ट] सेरिया: एक उजड़ा शहर, अब भी रोता है
क्या?
वह युद्ध क्षेत्र तक जा चुकी है?
मुझे क्या हो गया है?
मैं क्या सोच रहा था?
अरे, होश में आओ! वह तो एक होस्टेस बार में काम करती है!
-सू-जी! -हाँ?
मुझे गाली दो ताकि मैं होश में आ जाऊँ।
मैं तुम्हें या किसी को चोट नहीं पहुँचाना चाहती।
ठीक है, तो मुझे थोड़ी मेंटल ट्रेनिंग चाहिए।
कोई अच्छा मेडिटेशन वीडियो चलाओ।
तुम्हारा मन शांत है।
"गुड डिटेक्टिव" लिम ह्योन-जून ने पर्दे के बाहर किया नेक काम
लिम ह्योन-जून पर तुम्हारा लेख पहले पन्ने पर तो नहीं आया,
पर अच्छा काम किया है।
धन्यवाद।
मैं तुम्हें वापस राजनीतिक डेस्क पर भेजने की कोशिश करूँगी,
तो मेहनत जारी रखो।
-ज़रूर। -यहाँ रहने का कोई इरादा है?
-बिल्कुल नहीं। -ठीक है, बस पूछ लिया था।
जब तुम लिम ह्योन-जून को अस्पताल में कवर कर रही थीं,
क्या तुमने किसी औरत को उससे मिलते हुए देखा?
नहीं, मैंने नहीं देखा।
सच में? तो चलो मीटिंग में चलते हैं।
लो, इसे बाँट दो।
एक वैरायटी शो ने हाल ही में पुराने सेक्स आइकॉन्स पर सेगमेंट चलाया।
उस पर अच्छी प्रतिक्रिया आई,
तो मैंने 70 और 80 के दशक की कामुक फ़िल्म अभिनेत्रियों पर फ़ीचर तैयार किया।
लो शुरू हो गया।
मैंने इनमें से शीर्ष तीन छाँटे हैं।
यह बहुत मशहूर है, "द डिबॉच्ड वुमन।"
मैं अब भी अच्छी दिखती हूँ।
रुको।
क्या हुआ?
वह तो लिम ह्योन-जून की माँ जैसी दिखती है।
-मुझे लगता है मैंने उन्हें अस्पताल के कमरे में देखा था। -असंभव।
अब जब तुमने कहा है, तो दोनों में वाक़ई समानता दिखती है।
उनकी आँखों को देखो, और देखो वे कैसे मुस्कुरा रहे हैं।
-मैं समानता देख रही हूँ। -मुझे लगता है तुम सही हो।
-वे सच में एक जैसे दिखते हैं। -तुम्हारी नज़र बहुत तेज़ है।
-वे एक जैसे दिखते हैं, है ना? -समानता तो है।
क्या तुम सोचती हो यह वही है, या तुम्हें पूरा यक़ीन है?
मुझे सीधा जवाब चाहिए।
मैं सिर्फ़ इस एक तस्वीर से पक्का नहीं कह सकती।
मुझे इसकी जाँच करनी पड़ेगी।
द सेंट ऑफ़ द मिरर
लिम ह्योन-जून।
उसकी निजी ज़िंदगी के बारे में शायद ही कोई जानकारी है।
लेकिन अगर उसकी माँ पहले किसी ज़माने में कामुक फ़िल्म अभिनेत्री थी,
तो यह बड़ी ख़बर है।
-इसकी जाँच करो। -माफ़ कीजिए?
एक तहकीकाती लेख तैयार करो जो सेलिब्रिटीज़ के राज़ उजागर करे।
ठीक है, करती हूँ।
अगला।
स्पोर्ट्स उनसॉन्ग
चीफ़!
क्या हुआ? कुछ कहना है क्या?
मुझे लगता है हम लिम ह्योन-जून की निजी ज़िंदगी में ज़रूरत से ज़्यादा दख़ल दे रहे हैं।
क्या तुम्हें उससे कोई दुश्मनी है?
अगर है तो? क्या इससे कुछ बदल जाएगा?
क्या सच में कुछ चल रहा है?
क्या तुम दोनों
डेट पर जाते थे या कुछ और?
क्या एक पत्रकार के रूप में तुम्हारी कल्पना बस यहीं तक सीमित है?
मैं आज लिम ह्योन-जून के इवेंट को कवर करने जा रही हूँ।
मत जाओ फिर।
लेख छपने के बाद उससे टकराना तुम्हारे फ़ायदे का नहीं रहेगा।
लेकिन…
सुना है मेरा आउटडोर कपड़ों वाला विज्ञापन किसी और अभिनेता को मिल गया।
कौन है वह?
ब्यॉन वू-सोक।
इसीलिए मुझे किसी लग्ज़री ब्रैंड या सूट के विज्ञापन में काम करना चाहिए,
सिर्फ़ किसी राम्योन विज्ञापन में दिल फेंकते हुए नहीं।
चलो भी, ऐसा मत कहो।
वह तो छह महीने का कॉन्ट्रैक्ट होना था,
लेकिन उन्होंने उसे लंबे अरसे का बना दिया और मॉडलिंग मुआफ़ज़ा भी बढ़ा दिया।
तुम्हें विज्ञापनदाता का शुक्रिया अदा करना चाहिए।
मैं उनके लिए मॉडलिंग कर रहा हूँ, तो उन्हें मेरा शुक्रिया अदा करना चाहिए।
उन्होंने बहुत सारे पत्रकारों को बुलाया है।
मुझे डर था ज़्यादा लोग नहीं आएँगे।
इस बात की चिंता क्यों कर रहे हो?
चलो, निकलते हैं।
कर्मचारी फ़ाइल मनोरंजन डेस्क, वि ज्योंग-सिन
प्रेस वि ज्योंग-सिन, स्पोर्ट्स उनसॉन्ग
-नमस्ते, सर। -नमस्ते, सर।
-नमस्ते। -आप कैसे हैं, सर?
नमस्ते।
हाँ, नमस्ते।
यह क्या है?
-मेमसाहब, आपको ऐसा नहीं करना चाहिए। -नहीं, यह ऐसा नहीं है जैसा तुम सोच रहे हो।
आपका स्पर्श बहुत मुलायम है, मेमसाहब।
वह क्या देख रही है?
नहीं, बात वैसी नहीं है।
यह तो…
तुम यहाँ कैसे आए?
यह एयरपोर्ट पर गिर गया था, जब तुम जल्दबाज़ी में भाग रही थी।
अच्छा।
धन्यवाद।
लेकिन तुमने कैसे…
क्या तुमने मेरा प्रेस कार्ड इस्तेमाल करके मुझे ढूँढ़ निकाला?
असल में,
मैं भी यहीं काम करता हूँ।
मैं हाल ही में स्पोर्ट्स उनसॉन्ग में नए प्रेसिडेंट के तौर पर शामिल हुआ हूँ।
मैं ली जे-ह्योन्ग हूँ।
तो फिर…
तुम बड़ा व्यावसाय चलाते हो?
वह तो ज़्यादा नाटकीय होता,
लेकिन कंपनी तो मेरा भाई चलाता है।
मैं तो बस तंख्वाह पर काम करने वाला एक प्रेसिडेंट हूँ, जिसे किसी भी दिन निकाला जा सकता है।
अच्छा, समझी।
वाह, यक़ीन नहीं होता हम फिर ऐसे मिल रहे हैं।
कौन सोच सकता था कि असल ज़िंदगी में ऐसा हो सकता है? कमाल है।
हाँ, है ना?
वैसे,
तुम वहाँ वह फ़िल्म क्यों देख रही थी?
वह एक फ़ीचर आर्टिकल के लिए था।
विषय आधारित है पुराने समय के कामुक फ़िल्म अभिनेताओं पर।
अच्छा।
ओह, हाँ।
एयरपोर्ट वाली चोट अब कैसी है?
अब पूरी तरह ठीक हूँ, तुम्हारी बदौलत।
लगता है अब हम अक़्सर मिलते रहेंगे।
सॉन्ग ए-सुक, रहस्यमयी अभिनेत्री और वे तीन साये जो वह पीछे छोड़ गई
"द गॉडमदर," ममता या व्यापार?
स्त्री पात्र का दूसरा पक्ष
द सेंट ऑफ़ द मिरर
ख़ुलासा, अभिनेता लिम ह्योन-जून 70 के दशक की सेक्स आइकॉन सॉन्ग ए-सुक का बेटा
लिम ह्योन-जून का राम्योन प्रमोशन इवेंट शाम 7 बजे शुरू होगा,
और प्रेस कॉन्फ़्रेंस रात 8 बजे है, सही?
मैं लेख 7:50 पर जारी कर दूँगी, प्रेस कॉन्फ़्रेंस से ठीक पहले।
उसे जवाब तैयार करने का वक़्त नहीं दे सकते।
तुम इतनी बेचैन क्यों दिख रही हो?
चीफ़।
हमें पहले उसकी एजेंसी से सच्चाई की पुष्टि नहीं कर लेनी चाहिए?
-मैं कर चुकी हूँ। -तो यह सच है?
हाँ।
मुझे नहीं लगता किंग्स बैक एंटरटेनमेंट कुछ छुपाएगा।
क्या तुम्हारा मिस्टर ह्वांग से रिश्ता ठीक रहेगा?
लिम ह्योन-जून
अपनी पब्लिक इमेज बेहतर कर चुका है और उसे ढेर सारे विज्ञापन प्रस्ताव मिले,
जब आत्महत्या प्रयास के बाद उसने अपनी पीठ पर उठाकर तुम्हें बचाया था।
तो क्या हुआ अगर उसकी माँ एक कामुक फ़िल्म अभिनेत्री थी?
क्या वह कोई आइडल सिंगर है जिसके करोड़ों प्रशंसक हैं,
या कोई चाँदी की चम्मच वाला बच्चा जो हांकुक यूनिवर्सिटी जाता है?
नहीं, वह तो सख़्त और ईमानदार डिटेक्टिव कांग पिल-गु है।
वह परिवार के मुखिया के रूप में आगे आया और उन्हें फिर से संभाला,
जैसे कोई भी आम कोरियाई आदमी करता।
उसके पास खोने को क्या है?
शायद कुछ नहीं,
पर वह परिवार शायद मुश्किल दिनों से गुज़रने वाला है।
उसकी चिंता में समय बर्बाद मत करो, और अपने काम पर ध्यान दो।
अरे, हाँ।
लिम ह्योन-जून की तस्वीर बदल दो, ऐसी रखो जिससे वह दयनीय लगे।
द मिशिक आर्टिसन राम्योन जानकारी
द मिशिक आर्टिसन राम्योन
-नमस्ते। -नमस्ते।
वाह, इतने सारे लोग हैं यहाँ।
क्या वह नहीं आई?
-क्या? कौन? -क्या?
कोई बात नहीं। प्रतीक्षा कक्ष कहाँ है?
-वहाँ पर। -वहाँ पर है।
धन्यवाद।
-सब निपट गया। -धन्यवाद।
-बहुत बढ़िया काम। -धन्यवाद।
तो कैसा लग रहा है तुम्हें?
तुम ठीक नहीं लग रहे हो।
तुम्हें वह हर्बल शांतिदायक गोली चाहिए?
-ठीक है। -अच्छा है।
-इतना घबराओ मत, ठीक है? -मैं बिल्कुल घबराया हुआ नहीं हूँ।
मिस्टर लिम, प्लीज़ तैयार रहिए।
ठीक है, धन्यवाद।
-तुम कर लोगे! -हाँ।
आइए ज़ोरदार तालियों से स्वागत करें अभिनेता लिम ह्योन-जून,
आर्टिसन राम्योन के ब्रैंड प्रतिनिधि का!
धन्यवाद।
ओह, तुम अभी भी यहाँ हो।
हाँ।
इतना मायूस चेहरा क्यों बना रखा है?
तुम परेशान लग रही हो।
क्या तुमने कुछ ग़लत किया है?
नहीं, मैंने कुछ नहीं किया!
क्या तुम मेरे साथ डिनर करना चाहोगी अगर तुमने अभी तक कुछ खाया नहीं?
तुम बार-बार अपनी घड़ी क्यों देख रही हो?
-वाक़ई? -तुम घड़ी देखती हो, फिर आहें भरती हो।
तुम लगातार ऐसा कर रही हो।
क्या तुम सच में मेरे साथ इतनी बोर हो रही हो?
नहीं, बात वैसी नहीं है।
मेरा लेख अब जल्द ही प्रकाशित होने वाला है।
क्या यह एक्सक्लूसिव है?
संभावना यही है, हाँ।
-तो फिर यह ज़रूर तहलका मचाएगा। -हाँ।
दुनिया वैसे भी उजाड़ है,
और यक़ीनन लिम ह्योन-जून भी उजड़ जाएगा।
वह एक अभिनेता है, है ना?
हाँ।
मेरी माँ भी असल में काफ़ी मशहूर अभिनेत्री हैं।
एक बहुत ही तीखे पत्रकार हुआ करते थे
जो मेरी माँ पर लगातार आक्रामक लेख लिखते थे।
तुम जानती हो, मैं उस पत्रकार से नफ़रत करता था।
फिर एक दिन मुझे मौक़ा मिला उस पत्रकार से निजी तौर पर बात करने का।
और पता चला कि वह बहुत ही नेकदिल इंसान थे।
तब मुझे एहसास हुआ…
"मेरी माँ तो बस अपना काम कर रही थीं,
जैसे वह पत्रकार अपना काम कर रहा था।"
मैं बस इतना कह रहा हूँ कि तुम भी अपना काम ही कर रही थीं।
तो अपने ऊपर ज़्यादा सख़्ती से पेश मत आओ।
मिस्टर ली, तुम बहुत अच्छे इंसान हो।
यह वैसा ही है जैसा हमारी पहली मुलाक़ात का दिन था।
जैसे तुमने तय कर लिया हो
कि तुम हमेशा मेरे लिए अच्छे इंसान रहोगे,
चाहे कुछ भी हो।
धन्यवाद।
अब मैं निकलती हूँ। डिनर के लिए धन्यवाद।
बिल्कुल।
हैलो, क्या यह किंग्स बैक एंटरटेनमेंट है?
मैं स्पोर्ट्स उनसॉन्ग से वि ज्योंग-सिन बोल रही हूँ।
क्या मुझे मिस्टर लिम ह्योन-जून का संपर्क मिल सकता है?
मिस्टर ह्वांग जवाब नहीं दे रहे।
मैं यह इसलिए पूछ रही हूँ क्योंकि मामला बहुत ज़रूरी है।
मुझे उन्हें कुछ बताना है। बस कुछ ही मिनटों में…
समझी।
प्रकाशन का आवेदन
मंज़ूर किया गया।
हम सभी से निवेदन करते हैं कि प्लीज़ शांति बनाए रखें।
अब हम प्रेस कॉन्फ़्रेंस शुरू करेंगे।
मिस्टर लिम ह्योन-जून, प्लीज़ टेबल की तरफ़ बढ़ें।
अगर आपके कोई प्रश्न हैं तो प्लीज़ हाथ उठाएँ।
हाँ, वहाँ वाली पत्रकार।
"गुड डिटेक्टिव कांग पिल-गु" का सीज़न पाँच बनने जा रहा है।
क्या यह कंफ़र्म हो चुका है?
मैं यहाँ आर्टिसन राम्योन को पेश करने आया हूँ,
तो मैं सराहना करूँगा अगर आप कांग पिल-गु से जुड़े प्रश्न थोड़ी देर के लिए रोक लें।
अगले पत्रकार, प्लीज़।
क्या आपके पास राम्योन का स्वाद लेने के कोई ख़ास नुस्खे हैं?
मैं तो कहूँगा बस पैकेट के पीछे दिए निर्देशों का पालन करें।
स्वाद वही सबसे अच्छा होता है।
उन निर्देशों के पीछे एक वजह है।
सामने वाली पत्रकार।
मैं पार्क स्युंग-वोन हूँ, "संडे स्पोर्ट्स" से।
मिस्टर लिम, क्या आपने वह लेख देखा जो अभी-अभी छपा है?
उसमें लिखा है कि आपकी माँ सॉन्ग ए-सुक हैं, जो 70 के दशक की एक कामुक फ़िल्म अभिनेत्री थीं।
क्या आपने अपनी माँ के कामुक फ़िल्म अभिनेत्री होने का ख़ुलासा करने की योजना बनाई थी?
क्या आप अब भी सुश्री सॉन्ग से संपर्क में हैं?
क्या आप यह नकार रहे हैं कि आपकी माँ कामुक फ़िल्मों में थीं?
आपको कब से पता था कि सुश्री सॉन्ग कामुक फ़िल्मों में थीं?
ह्योन-जून!
-क्या हुआ? -सर!
-अरे, 119 पर कॉल करो! -ठीक है।
-गिल-सु। -हाँ?
119 पर कॉल मत करो।
धत्त!
मेरे साथ बने रहो।
आओ, मेरी मदद करो, उसकी बाँहें मालिश करो।
आपने अपनी माँ के कामुक फ़िल्म अभिनेत्री
-होने का ख़ुलासा करने की योजना बनाई थी? -क्या सॉन्ग जी आपकी जैविक माँ हैं?
सुश्री सॉन्ग के अतीत के बारे में आपके क्या विचार हैं…
क्या आप स्वीकार करते हैं कि आपकी माँ कामुक अभिनेत्री थीं?
क्या आपको अपनी माँ पर गर्व है?
क्या हुआ? क्या दिक्कत है?
-मिस्टर ह्वांग। -हाँ?
वह कौन-सा अस्पताल था जिसका तुमने ज़िक्र किया था?
मुझे वहाँ जाना है।
मिस्टर लिम ह्योन-जून?
-मिस्टर लिम ह्योन-जून! -हाँ?
प्लीज़, डॉक्टर के कमरे में चलिए।
ठीक है।
आपका ऐंग्ज़ाइटी स्कोर सामान्य व्यक्ति से दोगुना है और…
मुझे पैनिक डिसऑर्डर है, है ना?
पैनिक डिसऑर्डर का निदान सिर्फ़ एक पैनिक अटैक के बाद नहीं होता।
इसका असर आपकी रोज़मर्रा की ज़िंदगी पर पड़ा होगा।
आपने कहा था आपका दिल तेज़ धड़कता है,
-और साँस लेने में तकलीफ़ होती है? -हाँ।
मैं लगभग मर ही गया था।
मैं बिल्कुल साँस नहीं ले पा रहा था,
तो मुझे सच में लगा कि मैं मर जाऊँगा।
इस बार तो किस्मत अच्छी थी कि मेरे आस-पास लोग थे।
अगर मैं अकेला होता, तो पक्का मर गया होता।
डॉक्टर।
अगर दोबारा ऐसा हुआ,
मैं सच में मर सकता हूँ, है ना?
नहीं। आप पैनिक डिसऑर्डर से नहीं मरेंगे।
तकनीकी रूप से, ऐसा लगता है कि आप साँस नहीं ले पा रहे हैं।
लेकिन असल में, आप साँस ले रहे होते हैं।
आप रोज़ कितने घंटे सोते हैं?
ख़ैर…
-लगभग तीन या चार घंटे। -आपकी नींद की गुणवत्ता भी
-पैनिक अटैक को प्रभावित करती है… -माफ़ कीजिए, डॉक्टर।
क्या यह सब किसी पुराने सदमे की वजह से हो सकता है?
मैं कुछ दिन पहले एक रेस्तराँ गया था…
प्लीज़ मुझे बचाओ!
…और वहाँ एक चाकू से हमला हुआ था।
लेकिन सब लोग बस मुझे ही देख रहे थे।
मेरा मतलब है, मैं सच में कांग पिल-गु नहीं हूँ। मैं लिम ह्योन-जून हूँ।
-मैं चाकू वाले इंसान के सामने कैसे आ सकता हूँ… -मिस्टर लिम?
-हाँ? -इस वक़्त अतीत के बारे में बात करना आपके
पैनिक डिसऑर्डर को नियंत्रित करने में मदद नहीं करेगा।
और मनोचिकित्सीय इलाज कोई ऐसा उपाय नहीं है जो रातों-रात असर दिखाए।
माफ़ कीजिए, पर क्या आप अपनी कहानी अगले परामर्श पर पूरी कर सकते हैं?
अगले परामर्श पर?
तो…
क्या आज के लिए इतना ही?
हाँ, आपका समय ख़त्म हो गया है।
कैसा रहा?
वह किस तरह की डॉक्टर थी?
मेरा मतलब है, क्या किसी मनोचिकित्सक को
वाक़ई अपने मरीज़ के दिमाग़ में झाँककर ध्यानपूर्वक निरीक्षण नहीं करना चाहिए?
क्या वह सच में इतनी बुरी थी?
बहुत ख़राब! मुझे किसी और से मिलना होगा।
शायद उसने मुझे पहचाना नहीं।
जो भी हो,
वह पत्रकार, वि ज्योंग-सिन…
वह अभी कहाँ है?
बात यह है…
मिस्टर ली, तुम बहुत अच्छे इंसान हो।
जैसे तुमने तय कर लिया हो
कि तुम हमेशा मेरे लिए अच्छे इंसान रहोगे,
चाहे कुछ भी हो।
हैलो।
गाड़ी में बैठो।
क्या तुम किसी तरह की कामुक फ़िल्मों की दीवानी हो?
तुमने मेरी माँ को तुरंत कैसे पहचान लिया?
उन्हें एक फ़ोटो में देखा था जब मैं एक फ़ीचर पर काम कर रही थी,
कामुक फ़िल्म अभिनेताओं पर।
अच्छा। यह तो ठीक है,
लेकिन अगर तुम्हारे अंदर ज़रा भी ज़मीर होता तो अब तक माफ़ी तो माँग ली होती, है ना?
देखो…
हमें पहले उसकी एजेंसी से सच्चाई की पुष्टि नहीं कर लेनी चाहिए?
मैं कर चुकी हूँ।
तुम यहाँ माफ़ी माँगवाने नहीं आए, तुम यहाँ मुझ पर नाराज़ होने आए हो।
वाह।
मुझे पता था तुम निर्दयी हो, लेकिन फिर भी यह चौंकाने वाला है।
तुम मेरे परिवार पर हमला करने के बाद भी इतना हौसला रख सकती हो?
क्या पत्रकारों के माता-पिता या भाई-बहन नहीं होते?
पत्रकार कोई जन संपर्क कर्मचारी नहीं होते जो बस तुम्हारी पसंद के हिसाब से लिखें।
वह एक ऐसा लेख था जो कोई भी कभी भी लिख सकता था।
सबसे अच्छा यही है कि उसे स्वीकार किया जाए और खुले तौर पर उसके बारे में बात की जाए।
ऐसा दिखावा मत करो जैसे तुम्हें परवाह है।
लेकिन…
आख़िर इसमें छिपाने जैसा क्या है?
क्या तुम अपनी ही माँ से शर्मिंदा हो?
मेरा मतलब, यह 2025 है।
यह वह दौर है जब लोग एकल माँओं और समलैंगिक शादियों का समर्थन करते हैं।
लोग उतने संकुचित नहीं हैं जितना तुम सोचते हो।
-तुम्हारी सोच बहुत दकियानूसी है। -क्या? दकियानूसी?
मैं तुम्हें समझ नहीं सकती।
हाँ, शायद इसलिए तुम दोहरी ज़िंदगी जीने में इतनी माहिर हो।
आख़िरकार, इन दिनों कोई भी काम छोटा नहीं माना जाता,
तो यह स्वाभाविक है कि तुम्हारे जैसे काम करने वालों को समाज का समर्थन मिले।
"तुम्हारे जैसे काम" से तुम्हारा क्या मतलब है?
क्या तुम्हें मैं याद नहीं?
रेड कार्पेट से नहीं।
हवाईअड्डे से भी नहीं।
क्या हम कहीं और भी टकराए थे?
होस्टेस बार में।
शौचालय में।
मुझे माफ़ करना, लेकिन मुझे तुम्हारे ऊपर पैर रखना पड़ेगा।
मेरी टाँग! मेरी गर्दन संभालो!
तो तुम ही हो…
तुम वही आदमी हो शौचालय वाले?
अब याद आया?
हाँ, वह मैं ही था।
मुझे उस रात के लिए सच में अफ़सोस है।
मैं तुमसे माफ़ी माँगना चाहती हूँ। मुझे वाक़ई अफ़सोस है।
क्या तुम सच में पत्रकार हो?
-यहाँ देखिए। -हे भगवान।
क्या तुम्हें पता है कि पत्रकार बनने का नाटक करने से क्या हो सकता है?
माफ़ करना?
किसी भी हालत में यह औरत पत्रकार नहीं हो सकती।
रुको।
क्या तुमने सोचा था कि मैं वहाँ की किसी होस्टेस में से एक थी?
हे भगवान।
क्या तुम कहना चाहती हो कि तुम ऐसे कपड़ों में थी
किसी ख़ूफ़िया रिपोर्टिंग या कुछ ऐसा करने के लिए?
अगर मैं थी भी तो क्या?
ग़ुस्सा तो मैं हूँ, फिर वह क्यों भड़क रही है?
अविश्वसनीय।
लेकिन…
आख़िर इसमें छिपाने जैसा क्या है?
क्या तुम अपनी ही माँ से शर्मिंदा हो?
हे भगवान, आज का दिन तो…
हाँ।
वाह, मेरे लिए दो जवाब आए हैं।
"द ब्राइट शोर" कास्टिंग आपके आवेदन पर अपडेट
दुर्भाग्यवश, आपको इस भूमिका के लिए नहीं चुना गया है।
नहीं चुना गया है
शायद अगली बार
कोई बात नहीं।
पहली बार में ही सफलता नहीं मिलती।
ठीक है, अगला।
आपको यह भूमिका नहीं मिली
मैं हूँ, से-ना। अब तुम्हारी तबीयत कैसी है?
मेरा मतलब है, यह 2025 है।
यह वह दौर है जब लोग एकल माँओं और समलैंगिक शादियों का समर्थन करते हैं।
लोग उतने संकुचित नहीं हैं जितना तुम सोचते हो।
सबसे अच्छा यही है कि उसे स्वीकार किया जाए और खुले तौर पर उसके बारे में बात की जाए।
"पूर्व अभिनेत्री सॉन्ग ए-सुक अपने बेटे की वजह से दोबारा सुर्ख़ियों में"
आख़िर इसमें छिपाने जैसा क्या है?
क्या तुम अपनी ही माँ से शर्मिंदा हो?
जून!
-जून! -अरे।
इस सबके लिए अभी बहुत जल्दी है।
मैं बहुत थक गई हूँ।
ऐसा लगता है जैसे मैं आधी रात को भाग निकली।
यह सब क्या है?
मैं कुछ समय के लिए यूएस जा रही हूँ।
सब मुझे ताने दे रहे हैं यह कहकर कि मैं तुम्हारा भविष्य बिगाड़ रही हूँ।
मैंने आख़िर किया ही क्या है?
जाने दो।
अब तो सबको पता चल गया है, तो तुम बस कोरिया में ही रहो।
ठीक है।
शायद तुम्हारी बात मानने के अलावा कोई और रास्ता नहीं है।
वह पत्रकार जिसने मेरे बारे में लिखा, उसका तुम्हारे साथ क्या लेना है?
सॉन-उ ने बताया कि वही कमीनी थी
जिसने सूशी खाने वाले हादसे और डेटिंग अफ़वाहों पर भी लिखा था।
बहुत हो गया। उसे कमीनी मत कहो।
पत्रकार कोई पीआर एजेंट नहीं होते जो बस मेरे बारे में अच्छी बातें लिखें।
उसने वास्तव में उसके बारे में एक अच्छा लेख लिखा था,
जब वह अस्पताल में था।
बेहतर होगा कि वह मेरे रास्ते से दूर रहे, वरना मार-मार कर उसका भर्ता बना दूँगी!
उस लेख की बदौलत, तुम्हें अब किसी से छिपकर जीना नहीं पड़ेगा।
बल्कि तुम्हें उसका शुक्रिया अदा करना चाहिए।
क्या तुम अभी उस पत्रकार का पक्ष ले रहे हो?
मैं उस औरत का पक्ष क्यों लूँगा?
वैसे, यह सारा तुम्हारा है ना?
ओह, यह?
मैं तुम्हारे साथ रहने आया हूँ।
-मेरे साथ रहने? -हाँ।
क्यों?
तुमने अपनी दवाओं की ग़लत ख़ुराक ले ली थी और अस्पताल पहुँच गए थे।
तुम पर नज़र रखने के लिए कोई तो चाहिए।
अरे, मैं अपना ख़याल ख़ुद रख सकता हूँ!
नहीं।
तुम सॉन-उ को अपने साथ कम से कम एक महीना रख लो।
अगर दोबारा ऐसा कुछ हुआ तो,
वक़्त से पहले मेरी जान चली जाएगी।
चलो भी, ह्योन-जून। मैं तुम्हारे रास्ते में नहीं आऊँगा।
ठीक है।
पर केवल एक महीने के लिए।
तुम वहाँ पीछे का कमरा इस्तेमाल कर सकते हो, तो जाओ अपना सामान खोल लो।
ठीक है।
मुझे कुछ जानना है।
पिता कौन है?
तुम्हारे पिता मर चुके हैं।
सॉन-उ के पिता नहीं।
मैं अपने सौतेले बाप की बात नहीं कर रहा हूँ। मेरे असली पिता कौन हैं?
मैंने तुमसे कहा था कि तुम्हारे पिता भी मर चुके हैं।
लोग कहते हैं कि तुमने किसी व्यावसायिक परिवार के साथ संतान कर लेने के बाद काम छोड़ दिया,
और मैं वही संतान हूँ।
अगर यह सच होता तो क्या तुम्हें लगता है मैं उसे छोड़ देती?
मैं किसी तरह उसका पैसा ले लेती और तुम दोनों को सारी तक़लीफ़ों से बचा लेती।
अच्छा। यह तो ठीक है,
लेकिन अगर तुम्हारे अंदर ज़रा भी ज़मीर होता तो अब तक माफ़ी तो माँग ली होती, है ना?
जो भी हो।
मैं वि ज्योंग-सिन बोल रही हूँ।
हाँ।
रुको, कौन?
तुम यह कब तक जारी रखोगे?
मैं अभी अंत के क़रीब भी नहीं हूँ।
रास्ते से हटो।
मैं फ़िलहाल माँ से इसे छुपाकर रखूँगा,
तो अगले सेमेस्टर वापस स्कूल चले जाना।
क्या वापस जाने से पहले एक साल कोशिश कर सकता हूँ?
जाने दो।
मैं किसी से भी बेहतर जानता हूँ कि तुमने कितनी मेहनत से पढ़ाई की।
पर तुम सबकुछ भुलाकर यह जोख़िम लेना चाहते हो।
मैं इसका समर्थन नहीं कर सकता।
ब्रेक के बाद बस स्कूल वापस चले जाओ।
कम से कम मुझे सोचने का थोड़ा समय दो।
ठीक है, फिर।
वैसे, क्या तुम उस पत्रकार से फिर मिलना नहीं चाहते हो?
वह वाक़ई तुम्हारे किस्म की है।
वह बुद्धिमान और आत्म-निर्भर है।
-अरे यार। -क्या उसकी शक्ल भी तुम्हारे पसंद की नहीं है?
क्या? मुझे ऐसी किस्म की पसंद क्यों आएगी?
हे भगवान, तुम मेरी पसंद के बारे में जानते ही क्या हो?
क्या तुम ठीक हो?
संदेश
तुम्हें ज़्यादा सावधान रहना चाहिए था।
आराम कर लो, ठीक है?
हे भगवान।
कुछ भी मेरे हक़ में नहीं जा रहा।
क्या यह मेरे लिए संकेत है कि मुझे किसी ज्योतिषी के पास जाना चाहिए?
किस्मत का पत्ता
एक ऑनलाइन टैरो कार्ड रीडिंग?
क्या यह अब ऑनलाइन उपलब्ध है?
ओक-जी
हैलो। मैं तुम्हारी टैरो सलाहकार हूँ, ओक-जी।
ओह, सही है।
हैलो।
तुम क्या जानना चाहोगे?
मैं हाल में बदक़िस्मती की लहर से गुज़र रहा हूँ।
तुम्हें क्या लगता है चीज़ें कब बेहतर होंगी?
तुम लोगों और काम के संदर्भ में पूछ रहे हो, है ना?
-हाँ, सही है। -क्या तुम नीचे टैरो कार्ड देख रहे हो?
-देख रहा हूँ। -कुल नौ पत्ते चुनो।
क्या तुम उस पत्ते को देख रहे हो जिसमें आदमी एक-दूसरे को छड़ी से पीट रहे हैं?
यह तुम्हारी वर्तमान स्थिति को दर्शाता है।
दूसरे शब्दों में, कुत्ते की लड़ाई।
भीतर और बाहर दोनों तरफ़ अनगिनत झगड़े फैल रहे हैं।
-तुम बिल्कुल सही हो। -दूसरा पत्ता है
तीन महीने बाद का भविष्य।
ठीक वैसे ही जैसे तलवारें दिल में छेद कर जाती हैं,
तुम भी दिल का दर्द अनुभव करोगे, अपने घायल दिल को लेकर।
सही है, घायल।
तो फिर मुझे क्या करना चाहिए?
आख़िरी कार्ड के आधार पर,
विचारशील होने की बजाय,
अपने स्वार्थ में काम करना बेहतर होगा।
और, हाँ, क्या तुम्हें कमर दर्द है?
हाँ, तुमने कैसे जाना?
जो लोग टेन ऑफ़ सॉर्ड्स निकालते हैं अक़्सर उन्हें कमर दर्द रहता है।
यार, तुम तो अंतर्यामी हो!
मैं अंतर्यामी नहीं हूँ।
जो भी हो, पत्ते मुझे बता रहे हैं
कि ये गड़बड़ परिस्थितियाँ फ़िलहाल जारी रहने की संभावना है।
एक और चीज़ है जो मैं पूछना चाहता था।
जो काम मैं कर रहा हूँ यह फ़िलहाल अच्छा चल रहा है,
पर सच कहूँ तो मैं कुछ अलग आज़माना चाहता हूँ।
मेरा वर्तमान काम ऐसा नहीं लगता जिसमें कभी विकास का अवसर मिलेगा,
और मुझे लगता है मैं सुस्त हो चला हूँ।
क्या तुम्हें लगता है
कि कुछ नया शुरू करना ठीक रहेगा?
अभी के लिए, मुझे लगता है
सबसे अच्छा यही होगा कि तुम जो कर रहे हो उसे जारी रखो बजाए कुछ नया करने के।
लालच को क़ाबू में रखो।
पत्ते मुझे बताते हैं
कि अगर तुम्हें अपने वर्तमान काम में सफलता मिलती है,
तो यह बेहतर अवसरों की ओर ले जाएगा।
तुम क्या जानती हो?
मुझसे रोज़ान कैफ़े पर 8 बजे मिलो।
रोज़ान कैफ़े पर 8 बजे?
-तुम सच में वह फ़िल्म नहीं करना चाहते? -मैंने ना कहा तो था!
-बस इसलिए कि से-ना उसमें है? -मैं इसे नहीं करूँगा!
फिर तुम्हें कांग पिल-गु करना पड़ेगा।
क्या करना पड़ेगा? उन्हें अभी तक नया निर्देशक भी नहीं मिला।
इससे याद आया,
पहले निर्देशक से मिलते हैं।
कौन सा निर्देशक?
अगर तुम्हें बताऊँगा, तो सबसे पहले तुम इन्कार कर दोगे!
बस निर्देशक से मिलो और बात करो, ठीक है?
मैं मध्यस्थता करते-करते पागल हो रहा हूँ!
धत्त।
तुम हमेशा मुझे यहाँ लाते हो जब तुम मुझसे कुछ चाहते हो।
लालच को क़ाबू में रखो।
"अभी के लिए, मुझे लगता है सबसे अच्छा यही होगा
कि तुम जो कर रहे हो उसे जारी रखो बजाए कुछ नया करने के।"
पत्ते यही बता रहे हैं।
मैंने ठान लिया था कि मैं यह नहीं करूँगा, चाहे कुछ भी हो।
पर मैं तुम्हारे लिए कर दूँगा।
ठीक है, चलो अभी के लिए यही करते हैं और…
तुमने क्या कहा?
तुम इसे करोगे?
मैंने कहा मैं करूँगा।
तुम गंभीर हो, है ना?
रुको, मुझे इसे रिकॉर्ड करना है।
मैं इसे रिकॉर्ड कर रहा हूँ।
-चलो, कर लो! -हाँ?
-चलो, कर लो ना! -देखो, मैंने बटन दबा दिया।
क्या तुम सचमुच कांग पिल-गु करोगे?
मैं, लिम ह्योन-जून, क़सम खाता हूँ
कि मैं काम करूँगा कांग पिल-गु के सीज़न पाँच में, चाहे कुछ भी हो!
ठीक है!
अब ख़ुश हो?
रोज़ान कैफ़े
क्या तुम बाह्न सू-जुंग हो?
तुम मुझे कैसे जानती हो?
आने के लिए धन्यवाद।
पर तुमने मुझसे संपर्क क्यों किया?
तुम ऐसी इंसान लगती हो जो वादे निभाती है।
इस नंबर पर कॉल करना।
तुम्हारी 12 साल की बहन जो दुर्लभ बीमारी के कारण बिस्तर पर पड़ी है।
ऐसा कोई तो रास्ता होगा कि तुम उसकी देखभाल कर सको
बिना यहाँ काम किए।
तुम्हारी वजह से,
मेरी बहन को अब इलाज मिल रहा है।
-तो तुम अब वहाँ काम नहीं करती, है ना? -हाँ।
वैसे, तुम मुझसे क्यों मिलना चाहती थीं?
मैं बस बहुत डरी हुई हूँ
इसे अपने तक ही रखने में।
उस वीडियो के बारे में जो मैंने तुम्हें सौंपा था…
स्क्रिप्ट हमेशा की तरह अद्भुत है।
मिस्टर बाक वाक़ई प्रभावशाली हैं।
-यहाँ कहानी में ज़बरदस्त घुमाव है -हाँ?
जब "गुड डिटेक्टिव कांग पिल-गु"
-भ्रष्ट डिटेक्टिव में बदल जाता है। -सही है।
तुम्हें अंदाज़ा भी नहीं है कि हम कितने आभारी हैं कि तुमने यह फ़ैसला किया।
तुमने दरअसल हम सबको बचा लिया!
उनकी उम्र में मेलोड्रामा या रोमांस-कॉमेडी में कौन काम देगा?
वह कांग पिल-गु के साथ ही फँसे रहेंगे।
कभी भी।
मुझे आपका धन्यवाद देना चाहिए।
नहीं, बिल्कुल नहीं!
वैसे, क्या निर्देशक नहीं आ रहे?
मिस्टर बाक भी अब तक नहीं आए।
ओह, वे साथ ही आएँगे।
-अच्छा। -हाँ।
-साथ ही? -हाँ।
अब मैं बेचैन हूँ यह जानने के लिए कि वह कौन है। मुझे बता ही दो।
उफ़!
चलो भी, मिस्टर ह्वांग।
हैलो!
अरे।
-अंदर आओ। -हैलो, मिस्टर बाक।
निर्देशक कहाँ है? मुझे लगा तुम दोनों साथ आ रहे थे।
क्या आपने उन्हें अभी तक नहीं बताया?
मुझे क्या बताना था?
क्या चल रहा है? अचानक माहौल क्यों बदल गया?
क्या ऐसा हो सकता है…
मत कहना कि वह…
कह दो कि मैं ग़लत हूँ।
मिस्टर बाक ने कहा वही कर देंगे।
वही कर देंगे?
क्या करेंगे?
निर्देशन करेंगे।
कांग पिल-गु के इस सीज़न के लिए,
हमने तय किया कि मिस्टर बाक लिखेंगे और निर्देशन भी करेंगे।
तुम…
तुम निर्देशन करोगे?
मैं अपनी पूरी कोशिश करूँगा, मिस्टर लिम!
जल्दी ले लो।
निगल लो।
कट। फिर।
कट!
तैयार। ऐक्शन!
कट। तैयार। ऐक्शन!
कट! रुको मत।
जब तक मैं कट न कहूँ, अभिनय करते रहो।
ऐसा लगता है तुम पूरी तरह पात्र के लिये तैयार नहीं थे,
इसलिए हम आज फ़िल्माना रोक रहे हैं और इसे बाद में फिर से शूट करेंगे।
ऐसा नहीं कि तुमने उन निर्देशकों के साथ काम किया है, मिस्टर लिम।
ऐक्शन!
अगर मुझे पता होता कि तुम अभिनय में इतने बेकार हो, तो मैं तुम्हें मनाने की कोशिश ही नहीं करता।
मैं आशा करता हूँ…
हम फिर कभी एक-दूसरे से ना मिलें, नालायक कमीने!
उस वीडियो के बारे में जो मैंने तुम्हें सौंपा था…
एक और इंसान था जो उसमें शामिल नहीं था।
कोई वाक़ई मशहूर।
ग्वोन से-ना।
विशेष धन्यवाद ओ येन-सियो को उनकी ख़ास उपस्थिति के लिए
तुमने कहा पहली बार है बेसबॉल स्टेडियम में, है ना?
-इंटरव्यू के बाद साथ में देखते हैं। -ठीक है।
अगर तुम मुझे केवल छोटे जवाब दोगे तो मैं लेख कैसे लिखूँगी?
मैं मिस वि से मिल रहा हूँ। क्या तुम साथ चलोगे?
आज की शूटिंग 6 बजे से पहले ख़त्म हो जाएगी, है ना?
-छह बज गए हैं। -छह बज गए हैं?
और कितना दूर? और कितना समय?
चलो, जल्दी करें, ठीक है?
काफ़ी समय हो गया।
मुझे एक जगह पता है जहाँ हम जा सकते हैं।
वह अंधेरी और सुनसान है।
कहाँ…
संवाद अनुवादक: नताशा आचार्य